GiliGold/VAD_KnessetCorpus huggingface dataset:
ניר אורבך: חבר הכנסת סעדי, תודה רבה.
ניר אורבך: שתי הערות קצרות: אמרנו בתחילת הדיון ששם הוועדה קצת מצמצם.
ניר אורבך: הוועדה תעסוק גם בקביעת תנאים ושכר של יועצים פרלמנטריים.
ניר אורבך: לגבי נושא של עובדים ומנהלי סיעות – זה שייך לוועדה אחרת.
יצחק פינדרוס: אבל זה מה שיוצר את הפער.
יצחק פינדרוס: העוזר שלי יכול לקבל מלון ועובדת הסיעה שמסיימת פה ב-03:00 לא יכולה.
אחמד טיבי: מי קובע את זה, הוועדה או הכנסת?
יצחק פינדרוס: בואו נקבע שהוועדה תטפל בזה כי זה יוצר פער בלתי-סביר.
ניר אורבך: נעשה ישיבה גם בנושא הזה.
אחמד טיבי: נטפל בזה מול יושב-ראש הכנסת.
ניר אורבך: חברת הכנסת השכל, מוותרת.
ניר אורבך: לפני שנעבור להצבעה, שני דוברים אחרונים.
ניר אורבך: נמצא איתנו נציג התנועה לאיכות השלטון, עורך הדין הידי נגב.
הידי נגב: תודה, אדוני היושב-ראש, כבוד יושב-ראש הכנסת, אנחנו נאבקים בסיפור הזה של הקמת הוועדה הציבורית במשך כשנתיים, עוד כשבראש הוועדה עמד חבר הכנסת גינזבורג וביקש לשנות את ההרכב מחברי סגל אקדמי לכאלו שלו.
הידי נגב: אני שמח מאוד שעומדים להיבחר שלושה חברי אקדמיה, אני חושב שיש להם תפקיד חשוב מאוד.
הידי נגב: בכלל, סוג של גורם מומחה שמפריד בין הגורם הזוכה לגורם המחליט, שמעודד שקיפות והחצנה של התנאים והשכר ושמייצר חובת הנמקה לציבור וכן לחברי הכנסת, ובעיקר – גוף בלתי-תלוי.
הידי נגב: הוועדה המוקמת כעת היא המשך של ועדות שתפקדו: ועדת רוזן-צבי, ועדת אלוני, שאחריהן באו פסקי-דין חשובים של בית המשפט העליון שקבעו שהכנסת לא יכלה לחוקק לעצמה בגלל עירוב אינטרסים אישיים ובגלל הצורך באמון הציבור.
הידי נגב: אני שמח שגם יושב-ראש הוועדה וגם יושב-ראש הכנסת פעלו בהתאם.
הידי נגב: אנחנו מנהלים תכתובת כבר מעל שלושה חודשים איתכם ונמנענו מלהתערב בביקורת שיפוטית.
הידי נגב: אני שמח שהביקורת הזו נמנעה והקמתם את הוועדה הציבורית.
הידי נגב: יש הצעת חוק שכתבה חברת הכנסת יעל גרמן והיום מקדם אותה חבר הכנסת טופורובסקי, גם אנחנו תומכים בה.
הידי נגב: ההצעה גורסת שהסמכות האחרונה והבלעדית תהיה לוועדה הציבורית.
הידי נגב: חוץ מזה יש דברים שאנחנו חושבים שצריכים כבר לעלות על שולחנה של הוועדה הציבורית: הצמדת השכר, תנאים אחרים של חברי הכנסת ועוד, אנחנו מברכים על הקמת הוועדה, תודה.
ניר אורבך: גיל סגל, מנכ"ל הכנסת, תודה.
ניר אורבך: תודה, אני מברך את הצוות שעוד רגע ייבחר.
ניר אורבך: אני רוצה להודות לעורכת הדין שגית אפיק שפעלה בנחישות יחד איתנו על מנת להביא למינוי חברי הוועדה.
ניר אורבך: לצדי חשב הכנסת שגם ילווה את הוועדה.
ניר אורבך: לא מעט נושאים הצטברו וחוויתי במהלך היום-יום את הדבר הזה ואת חוסר יכולתנו להועיל.
ניר אורבך: אני חושב שהמינוי נדרש וידי הוועדה תהיינה מלאות בתקופה הקרובה, אני מניח שחבריה יעשו סדר ויביאו את ההמלצות במהרה לוועדת הכנסת להחלטה.
ניר אורבך: ברכות, ואני מקווה שאחרי שנתיים וחצי אנחנו יוצאים לדרך חדשה.
ניר אורבך: תודה, כמו שאמר המנכ"ל, חשב הכנסת והיועצת המשפטית של הכנסת ילוו את חברי הוועדה וכן גם צוות ועדת הכנסת.
ניר אורבך: בדרך כלל מקובל לבקש מהמועמדים לצאת לפני ההצבעה אבל נחרוג מהפרוטוקול כי זה די מסתמן לקראת מה הולכת ההצבעה.
יצחק פינדרוס: ככה הם ידעו על בשרם כמה הפרוטוקול פה גמיש.
ניר אורבך: זה גם חשוב.
ניר אורבך: מי בעד לאשר את הרכב הוועדה כמו שהוצג?
ניר אורבך: אושר פה-אחד.
אחמד טיבי: לדעתי מאז הקמת הכנסת זו ההצעה היחידה שקואליציה ואופוזיציה מצביעים יחדיו.
ניר אורבך: תודה רבה, מאחלים הצלחה רבה, הצלחתכם-הצלחתנו, הישיבה נעולה.
ניר אורבך: בוקר טוב, היום יום שני, ט' בטבת התשפ"ב, ה-13 בדצמבר 2021.
ניר אורבך: הנושא הראשון על סדר היום של הוועדה: בקשת יושב ראש הכנסת לאפשר ליו"ר הדומה (הבית התחתון) של הפדרציה הרוסית לשאת דברים במליאת הכנסת ביום שני, כ"ג בטבת התשפ"ב – 27 בדצמבר 2021.
ניר אורבך: אני מכבד את מזכירת הכנסת, הגברת ירדנה מלר הורביץ, בהצגת הנושא, בבקשה.
ירדנה מלר הורביץ': תודה, בוקר טוב, אז כפי שאמרת, אדוני היושב-ראש, יושב-ראש הבית התחתון של הפדרציה הרוסית מגיע לביקור בארץ, הוא בעצם המקביל שלנו.
ירדנה מלר הורביץ': כל זה במסגרת ציון 30 שנים לכינון היחסים הדיפלומטיים בין ישראל לרוסיה.
ירדנה מלר הורביץ': לו"ז הביקור המפורט ייקבע בהמשך, אבל הוא הביע רצון לשאת דברים במליאת הכנסת.
ירדנה מלר הורביץ': יושב-ראש הכנסת ביקש שהוועדה תאשר את בקשתו של האורח לשאת דברים בפני המליאה.
ניר אורבך: מי בעד הבקשה, ירים את ידו.
ניר אורבך: אושר פה-אחד, קיבלנו ואישרנו את בקשת יושב-ראש הכנסת.
ניר אורבך: תודה, גבירתי.
ירדנה מלר הורביץ': תודה לכם.
ירדנה מלר הורביץ': << נושא >> בקשת יושבת-ראש הוועדה לביטחון הפנים להעברת הצעת חוק למניעת אלימות במשפחה (תיקון - פיקוח אלקטרוני על אדם שהוצא כלפיו צו הגנה), התשפ"ב-2021, (פ/2412/24) מוועדת החוקה, חוק ומשפט לוועדה בראשותה.
ירדנה מלר הורביץ': << נושא >>
ניר אורבך: נדון בבקשת יושבת ראש הוועדה לביטחון הפנים להעברת הצעות החוק הבאות מוועדת החוקה, חוק ומשפט לוועדה בראשותה.
ניר אורבך: הסעיף הראשון הוא: הצעת חוק למניעת אלימות במשפחה (תיקון - פיקוח אלקטרוני על אדם שהוצא כלפיו צו הגנה),התשפ"ב-2021, 2336/24 של חברת הכנסת מיכל רוזין.
ארבל אסטרחן: מדובר בשתי הצעות חוק שעוסקות באותו הנושא, זה בדיוק אותו נושא שיש כבר שלוש הצעות חוק שהועברו – בין אם מהמליאה ובין אם מוועדת הכנסת – לוועדה לביטחון הפנים.
ארבל אסטרחן: - - - להעביר אותן ביחד בשביל שהוועדה תוכל לדון בהן.
ניר אורבך: אז אקרא גם את הבקשה השנייה: הצעת חוק למניעת אלימות במשפחה (תיקון - פיקוח אלקטרוני על אדם שהוצא כלפיו צו הגנה), התשפ"ב-2021, פ/2412/24, של חברות הכנסת נעמה לזימי, אבתיסאם מרעאנה ואמילי חיה מועטי.
ארבל אסטרחן: אפשר להצביע הצבעה אחת לאישור שתי הבקשות.
ניר אורבך: מי בעד להבעיר את שני הנושאים שהוקראו לדיון בוועדה לביטחון הפנים?
ניר אורבך: שוב, הבקשה אושרה פה-אחד ותועבר לאישור מליאת הכנסת.
ארבל אסטרחן: צריך להגיד שחברת הכנסת בן ארי מציינת במכתב שלה שזה מקובל גם על יושב-ראש ועדת החוקה.
ניר אורבך: כן, זה בהסכמה, בסדר גמור.
ניר אורבך: קביעת ועדה לדיון בהצעת בהצעת חוק התכנון והבנייה (תיקון מס' 136) (תכנית לעמידות בפני רעידת אדמה ותכנית הכוללת הוראה להקניית הבעלות בחלק ציבורי), התשפ"ב-2021, מ/1464.
ניר אורבך: במליאה נשמעו הצעות להעביר את זה גם לוועדת הכספים.
ניר אורבך: נצביע על זה.
ניר אורבך: מי בעד להעביר את זה לוועדת הפנים?
ניר אורבך: אושר להעביר לוועדת הפנים.
ניר אורבך: << נושא >> קביעת ועדה לדיון בהצעת חוק החברות הממשלתיות (תיקון - ייצוג הולם לאוכלוסייה הערבית), התשפ"א-2021, פ/1599/24 << נושא >>
ניר אורבך: שלום לחבר הכנסת איתן גינזבורג.
ניר אורבך: אתה מציל את כבודה של הוועדה.
ניר אורבך: קביעת ועדה לדיון בהצעת חוק החברות הממשלתיות (תיקון - ייצוג הולם בתאגידים ממשלתיים וגופים סטטוטוריים), התשפ"א-2021, (פ/2115/24), של חברת הכנסת ג'ידא רינאווי זועבי וקבוצת חברי כנסת.
ניר אורבך: סעיף נוסף:
ניר אורבך: קביעת ועדה לדיון בהצעת חוק החברות הממשלתיות (תיקון - ייצוג הולם לאוכלוסייה הערבית), התשפ"א-2021, (פ/)1599/24, של חברת הכנסת עאידה תומא סלימן וקבוצת חברי כנסת.
ניר אורבך: קביעת ועדה לדיון בהצעת חוק החברות הממשלתיות (תיקון - ייצוג הולם לאוכלוסייה הערבית), התשפ"ב-2021, (פ/2333/24), של חבר הכנסת איימן עודה.
ניר אורבך: הלשכה המשפטית ממליצה להעביר את שלוש ההצעות הללו לדיון בוועדת החוקה, חוק ומשפט.
ניר אורבך: לגבי שלושתן נשמעו גם המלצות להעבירן לדיון בוועדת הכספים.
ניר אורבך: נצביע על שלושתן ביחד לגבי העברה לדיון בוועדת החוקה, חוק ומשפט.
ניר אורבך: מי בעד להעביר את שלוש ההצעות הללו לדיון בוועדת החוקה, חוק ומשפט?
ניר אורבך: קביעת ועדה לדיון בהצעת חוק הביטוח הלאומי (תיקון - דמי ביטוח מופחתים לסטודנטים), התשפ"א-2021, (פ/1427/24) הצעתה של חברת הכנסת עאידה תומא סלימן.
ניר אורבך: המלצת הלשכה המשפטית היא להעביר את הנושא לדיון בוועדת העבודה ורווחה.
ניר אורבך: במליאה נשמעו הצעות להעביר לוועדת הכלכלה או לוועדת הכספים.
ניר אורבך: מי בעד להעביר לוועדת העבודה והרווחה ירים את ידו?
ניר אורבך: << נושא >> בקשת יושבת-ראש ועדת העבודה והרווחה להעברת הצעות לדיון מהיר מוועדה לוועדה בנושא: "הנגשת מוצרי מזון לתינוקות לכל משפחה בישראל", של ח"כ משה טור פז, מיכל רוזין, אמילי חיה מואטי, אימאן ח'טיב יאסין, אוריאל בוסו (מס' 108).
ניר אורבך: נעבור לבקשת יושבת-ראש ועדת העבודה והרווחה להעברת הצעות לדיון מהיר מוועדה לוועדה בנושאים הבאים: "השלמת הסדרת מקצוע הכירופרקטיקה בכדי להגן על בריאות הציבור", של ח"כ סימון דוידסון, יבגני סובה (מס' 107).
ניר אורבך: העברה לדיון מוועדת העבודה והרווחה לוועדת הבריאות.
ניר אורבך: נושא שני: "הנגשת מוצרי מזון לתינוקות לכל משפחה בישראל", של ח"כ משה טור פז, מיכל רוזין, אמילי חיה מואטי, אימאן ח'טיב יאסין, אוריאל בוסו (מס' 108) מוועדת הבריאות לוועדת העבודה והרווחה.
איתן גינזבורג: יש הסכמה על זה?
ניר אורבך: זה בהסכמה.
ארבל אסטרחן: מדובר בדיונים מהירים שהנשיאות העבירה לוועדות.
ארבל אסטרחן: מוצע כאן לעשות הצרחה.
ארבל אסטרחן: נושא הכירופרקטיקה שייך עכשיו לוועדת הבריאות והיא זו שמוסמכת להתקין תקנות מכוחו.
ארבל אסטרחן: לכן צריך להעביר אותו מוועדת העבודה לוועדת הבריאות.
ארבל אסטרחן: לעומת זאת, הנושא של הנגשת מוצרי מזון לתינוקות לכל משפחה בישראל הוא רווחתי וסוציאלי ולכן ההצעה היא להעבירו לדיון מוועדת הבריאות לוועדת העבודה.
ניר אורבך: נצביע קודם על העברת הנושא הראשון לוועדת הבריאות.
ניר אורבך: ההעברה אושרה.
ניר אורבך: נעבור להצבעה על העברת הנושא השני לוועדת העבודה והרווחה, ירים את ידו.
ניר אורבך: אושר פה אחד.
ניר אורבך: << נושא >> בקשת הממשלה להקדמת הדיון בהצעות החוק הבאות בכל הקריאות בנושאים: 1.
ניר אורבך: הצעת חוק שירות ביטחון (הוראת שעה) (הצבת יוצאי צבא בשירות בתי הסוהר) (תיקון מס' 9), התשפ"ב-2021, מ/1481 << נושא >>
ניר אורבך: הצעת חוק גיל פרישה (הורה שילדו נפטר) (הוראת שעה) (הארכת תוקף), התשפ"ב-2021, מ/1483 << נושא >>
ניר אורבך: הנושא הבא: בקשת הממשלה להקדמת הדיון בהצעות החוק הבאות בכל הקריאות בנושאים: 1.
ניר אורבך: הצעת חוק שירות ביטחון (הוראת שעה) (הצבת יוצאי צבא בשירות בתי הסוהר) (תיקון מס' 9), התשפ"ב-2021, מ/1481 הצעת חוק שירות ביטחון (תיקון מס' 7 והוראת שעה) (שירות במשטרה ושירות מוכר) (תיקון מס' 17), התשפ"ב-2021, מ/1482 << נושא >> הצעת חוק גיל פרישה (הורה שילדו נפטר) (הוראת שעה) (הארכת תוקף), התשפ"ב-2021, מ/1483 את הבקשה הראשונה ינמק עורך הדין עומרי גילה ממשרד הביטחון.
עומרי גילה: שלום ובוקר טוב ליושב-ראש הוועדה ולחברי הוועדה.
עומרי גילה: אציג - - - את שתי הצעות החוק ואבקש את אישור הוועדה לפטור מחובת הנחה - - - הכנסת.
עומרי גילה: בגדול, שתי הצעות החוק מדברות על הצבת חיילים בשירות חובה בגופי המשרד לביטחון הפנים.
עומרי גילה: ההצעה הראשונה מדברת על הצבת חיילים במשטרת ישראל והשנייה על הצבת חיילים בשירות בתי הסוהר.
עומרי גילה: מדובר בהוראת שעה שאנחנו מחדשים אותה מדי שלוש שנים.
עומרי גילה: לגבי המשטרה, אנחנו מחדשים את הוראת השעה - - -, לגבי שירות בתי הסוהר, אנחנו מחדשים את הוראת השעה מאז 2005.
עומרי גילה: במסגרת ההארכה האחרונה בשנת 2018, החליטה הממשלה שתוקם ועדה בין-משרדית - - - ועדה שכזו אכן התקיימה ברשות - - - הוועדה הבין-משרדית החליטה להמשיך את ההסדר כפי שהיה ולכן אנחנו מבקשים להאריך את הוראת השעה בנוסח שבו הייתה קיימת גם ביחס למשטרה וגם ביחס לשב"ס.
עומרי גילה: לגבי המספרים, אני רק אציג את המספרים: ביחס למשטרה מדובר על הצבה של 1,161 חיילים.
עומרי גילה: ביחס לשב"ס מדובר בהצבה של 760 חיילים.
עומרי גילה: לגבי שירות בתי הסוהר מדובר בהצבה של חיילים או בבתי הכלא שכל - - - או באגפים שייעודיים לטובת - - - מוצע להאריך את הוראת השעה בשלוש שנים נוספות.
עומרי גילה: בקשת הממשלה מהוועדה היא לאשר פטור מחובת הנחה כדי להניח עוד היום.
עומרי גילה: הדחיפות נובעת מכך שהוראת השעה מסתיימת ב-31 בדצמבר 2021.
עומרי גילה: אנחנו רוצים לאפשר את - - - כאמור כדי להביא - - - עוד היום בקריאה ראשונה.
עומרי גילה: אלו הדברים, אני מציע שמשרד הבט"פ יתייחס בקצרה גם כן לעניין - - -.
איתן גינזבורג: אדוני, למה הבאתם את זה רק עכשיו?
איתן גינזבורג: מבעוד מועד ידוע שה-1 בינואר מגיע.
איתן גינזבורג: לזמן יש תכונה מוזרה שהוא עובר.
עומרי גילה: אני מסכים עם חבר הכנסת גינזבורג.
עומרי גילה: הגענו למועד האחרון.
עומרי גילה: אתם מודעים לעומס שהיה קיים מול גופי הממשלה והכנסת.
עומרי גילה: ההמלצה אושרה אך אתמול על ידי הממשלה ועל ידי ועדת השרים לחקיקה.
איתן גינזבורג: למה הבאתם את זה רק אתמול, איפה הייתם עד היום?
עומרי גילה: אין לי תשובה טובה בעניין הזה.
עומרי גילה: אני יכול - - - אדוני מכיר את העומס - - - של משרדי הממשלה.
עומרי גילה: אנחנו עושים את המיטב כדי להביא את הדברים בהקדם האפשרי.
עומרי גילה: לצערי, בגלל הנסיבות, הגענו למועד הזה.
איתן גינזבורג: לא פירטת בפנינו מה הנסיבות.
איתן גינזבורג: התחושה היא שיש זלזול בעבודתנו כמחוקקים שגורמים לנו לעבוד בתקופה של שבועיים בהליך חקיקה של שלוש קריאות.
איתן גינזבורג: אנחנו מחויבים לממשלה ונראה כאילו שאתם לוקחים את הדברים כמובנים מאליהם.
איתן גינזבורג: זו לא תחושה שנעים להיות איתה, אני מצפה מכם, מכיוון שיש עוד כמה חוקים שתוקפם עומד לפוג ויש הרבה הוראות שעה, לעמוד בלוחות זמנים יותר סבירים כדי שהליך החקיקה יהיה הליך ראוי יותר כפי שמצופה.
ניר אורבך: מישהו מחברי הכנסת רוצה לשאול את עורך הדין עומרי גילה?
ניר אורבך: אנחנו עוברים להצבעה על פטור מחובת הנחה לגבי הצעת החוק הראשונה ( כל הקריאות).
איתן גינזבורג: אותה הערה שאמרתי לגבי הנושא הראשון תקפה גם כאן.
ניר אורבך: הוועדה מחזקת את דבריך.
ניר אורבך: זו הערה במקום.
איתן גינזבורג: מתי שהוא הוועדה תצטרך להגיד לממשלה סטופ ולהגיד שהדיון לא יוקדם ויש להמתין 48 שעות כמו שכתוב בתקנון.
איתן גינזבורג: אי-אפשר כך שאנחנו כל פעם מטרללים את המערכת.
ארבל אסטרחן: אפשר ליצור פנייה כללית, לא רק לגבי נושא מסוים.
איתן גינזבורג: צריך להוציא מכתב למזכיר הממשלה שיוציא מכתב לשרים על מנת שיגישו את החוקים לוועדה מבעוד מועד ולא שנייה לפני שהם פוקעים.
ניר אורבך: אנחנו נפנה למזכיר הממשלה.
ניר אורבך: נקבל החלטה איך נעשה זאת.
ניר אורבך: נעבור להצבעה על הסעיף השני, הקדמת הדיון בכל הקריאות בהצעת חוק שירות ביטחון (תיקון מס' 7 והוראת שעה) (שירות במשטרה ושירות מוכר) (תיקון מס' 17), הקדמת הדיון בשלוש קריאות.
ניר אורבך: נעבור לנושא השלישי בחלק זה: הקדמת הדיון בכל הקריאות בהצעת חוק גיל פרישה (הורה שילדו נפטר) (הוראת שעה) (הארכת תוקף), התשפ"ב-2021, מ/1483.
ניר אורבך: תנמק, עורכת הדין רונית בקר מהמשרד לשוויון חברתי, בבקשה.
רונית בקר: בוקר טוב, מוצע להאריך בשנה נוספת את הוראת השעה - - - מדובר בהצעת חוק שבמסגרתה הורה שילדו נפטר זכאי להאריך את תקופת העסקתו לארבע שנים נוספות מעבר - - - על המשרד הוטל להביא מחקר מלווה לנושא הזה כדי לבחון הארכה נוספת.
רונית בקר: כרגע הוחלט, יחד עם שאר חברי הממשלה, להאריך את תקופת הוראת השעה בשנה נוספת על מנת לבחון את ההשפעות והיבטים נוספים.
רונית בקר: אני כבר אתייחס ללמה - - -, בעצם מדובר בקבוצה קטנה לצורך העניין בשנים 2020–2021 הגודל הפוטנציאלי של הקבוצה עמד על כ-5,000 אזרחים ותיקים שעשויים להיות זכאים.
רונית בקר: עשינו שורה של פעולות על מנת - - - לביצוע הסקר – פרסום בעיתונות, רשתות חברתיות, פנייה אקטיבית במסגרת מכתבי גיל פרישה, פנייה יזומה לטלפונים, בקשה של אוכלוסיות זכאיות ממרשם האוכלוסין.
רונית בקר: היה לנו קשה - - - לענות על הנושאים הנלווים ויצרנו קבוצה קטנה של נסקרים שבסופו של עניין - - - רק לפני חודש וחצי.
רונית בקר: לכן לא יכולנו להביא את הדברים לכדי דיון.
רונית בקר: בנסיבות הללו מבקשים שלא לפגוע בקבוצת הזכאים שאמורה להיות זכאית החל מינואר 2022 ולאשר הארכה נוספת שבמסגרתה - - -
איתן גינזבורג: אמרת שתתייחסי למועד, למה הגשתם את זה רק עכשיו?
רונית בקר: הסקר הושלם רק לפני חודש וחצי ועד השלמת הסקר לא היה לנו מסד נתונים רלוונטי.
איתן גינזבורג: ואם הסקר היה מסתיים בצורה אחרת אז הייתם מביאים חוק תוך דקה?
איתן גינזבורג: הרי ידעתם שהחוק עומד לפקוע.
רונית בקר: המחשבה הראשונית הייתה להפוך את זה לדבר של קבע.
רונית בקר: בסופו של יום הוחלט להעמיק את הבחינה ולכן הוחלט כרגע על בקשה של הארכה בשנה נוספת.
רונית בקר: אני מסכימה שהעבודה הייתה צריכה להיות מושלמת לפני זה - - - רלוונטי - - - בפני הוועדה.
איתן גינזבורג: אבל גם אם זה היה למועד של קבע החוק היה פג, נכון?
איתן גינזבורג: ממילא היה צריך לחוקק את זה עד הראשון בינואר בשלוש קריאות כדי שהחוק לא יפוג.
איתן גינזבורג: בין אם הוראת קבע ובין אם הוראת שעה.
רונית בקר: אדוני צודק.
איתן גינזבורג: אז אני שואל למה הגעתם עד הלום, כמו ששאלתי את משרד הביטחון.
רונית בקר: אני מסבירה, אין לי תשובה יותר מתוחכמת ממה שעניתי.
איתן גינזבורג: העניין של הוראת השעה אינו מן העניין, ידעתם - - -
רונית בקר: לא הצלחנו לאסוף נתונים.
ניר אורבך: חבר הכנסת גינזבורג אומר ש- - - כבר היה ממילא - - -
איתן גינזבורג: בין אם הייתם הופכים אותו לקבע ובין אם הייתם מבקשים הארכת שעה הייתם צריכים לעשות זאת מבעוד מועד.
רונית בקר: בכך אדוני צודק.
רונית בקר: אני רק אומרת שבסופו של יום הוטל על המשרד לבצע בדיקה.
רונית בקר: יש כל מיני פרמטרים במסגרת החוק, לא כל האזרחים הוותיקים נכנסים תחתיו, יש שורה של מקצועות שיוצאים, צריך כל פרט - - - של אותו מעסיק.
רונית בקר: צריך לפנות אליהם אחד-אחד.
איתן גינזבורג: מה המשמעות אם החוק לא עובר ב-1 בינואר?
רונית בקר: שאדם שפורש או שגיל הפרישה שלו מתחיל בינואר, המעסיק שלו יכול להחיל עליו - - - או מפאת גילו והוא לא יוכל להמשיך להעסיק אותו.
ניר אורבך: ההערה של חבר הכנסת גינזבורג לגבי שתי הצעות החוק הקודמות תקיפה גם כאן.
ניר אורבך: מי בעד בקשת הממשלה להקדמת הדיון בכל שלוש הקריאות בהצעת החוק השלישית, ירים את ידו.
החוק הבאות: הצעת חוק לתיקון פקודת הראיות (מס' 19) (פסילת ראיה), התשפ"ב-2021 (מ/1453).
החוק הבאות: הצעת חוק לתיקון פקודת הראיות (פסילת ראיה), התשפ"א-2021 (פ/245/24), של חה"כ אופיר כץ.
חוק הבאות: הצעת חוק איסור שימוש בחקירה של מי שנפגע מינית, בממצאי טיפול נפשי וביומנים אישיים (תיקוני חקיקה), התשפ"א-2021 (פ/1860/24), של חה"כ מיכל רוזין.
חוק הבאות: הוספת ממלאי מקום קבועים בוועדות.
חוק הבאות: נכחו: חברי הוועדה: ניר אורבך – היו"ר שרן מרים השכל בועז טופורובסקי אחמד טיבי יצחק פינדרוס רם שפע חברי הכנסת:
חוק הבאות: מיכאל מלכיאלי מופיד מרעי מיכל שיר סגמן אורית סטרוק מיכל רוזין מוזמנים: ייעוץ משפטי: ארבל אסטרחן מנהלת הוועדה: נועה בירן - דדון רישום פרלמנטרי: שרון רפאלי
חוק הבאות: 1.
חוק הבאות: מימון לינה במוצאי-שבת לחברי כנסת המתגוררים לפחות 140 ק"מ מירושלים.
חוק הבאות: הכנסת וראש האופוזיציה.
ניר אורבך: היום יום שני ט"ז בטבת תשפ"ב, 20 בדצמבר 2021.
ניר אורבך: הנושא הראשון על סדר היום: המלצת הוועדה הציבורית לקביעת שכר ותשלומים אחרים בנושאים הבאים: 1.
ניר אורבך: מימון לינה במוצאי שבת לחברי כנסת המתגוררים לפחות 140 קילומטר מירושלים; 2.
ניר אורבך: גילום מס בשל הכנסה הנובעת משדרוג לצורכי מיגון של רכב שמעמידה הכנסת לרשות יושב-ראש הכנסת וראש האופוזיציה.
ניר אורבך: את עמדת הוועדה יציג חשב הכנסת מר חיים אבידור.
ארבל אסטרחן: אני רק רוצה להזכיר שהוועדה הוקמה לאחרונה.
ארבל אסטרחן: הכנסת מינתה ועדה ציבורית שתעסוק בכל נושא השכר והתשלומים וכל התנאים הנלווים לחברי הכנסת.
ארבל אסטרחן: הוועדה עדיין לא התחילה בעבודה השוטפת שלה.
ארבל אסטרחן: זאת אומרת היא תתחיל להיפגש עם חברי כנסת ויועצים פרלמנטריים שמבקשים להיפגש איתה; אבל היו בינתיים שני עניינים דחופים שהמתינו, כי כזכור, לא הייתה ועדה מינואר 19', ולכן חשב הכנסת ביקש מהוועדה לדון קודם כול בהם ולפתור את הסוגיות שהתעוררו בהם בשני הנושאים האלה.
ארבל אסטרחן: אז הוא יציג אותם.
ארבל אסטרחן: זה לא בהכרח הדבר הכי חשוב שהוועדה תעסוק בו אבל אלה שני הדברים הכי דחופים שהיא התבקשה לטפל בהם.
ניר אורבך: חיים, בבקשה.
חיים ביטון: אני אתחיל מהנושא הראשון של חברי כנסת שגרים רחוק.
חיים ביטון: לאחרונה התחילו להתקיים הרבה ישיבות ועדות בימי ראשון.
חיים ביטון: חברי כנסת שגרים רחוק מאוד – בצפון הרחוק מאוד, בגליל או בדרום, בירוחם – ביקשו אפשרות ללון בימי שבת בכנסת כדי שיספיקו להגיע לוועדות ביום ראשון בשעה מוקדמת.
חיים ביטון: לכן אנחנו מבקשים לאשר.
חיים ביטון: עשינו חשבון שמעל 140 קילומטר לחברי כנסת יהיה קשה להגיע לוועדות עד 10:00 בבוקר.
חיים ביטון: לכן אנחנו מבקשים לאשר שחברי כנסת שמשתתפים בוועדות בימי ראשון עד השעה 10:00 יוכלו ללון במלון בשבת בערב בירושלים.
ארבל אסטרחן: צריך להדגיש שהתנאי לזה הוא שחבר הכנסת יגיע לישיבת ועדה שהחלה בשעה 10:00 לכל המאוחר - -
חיים ביטון: והוא יהיה נוכח בישיבה בשעה הזאת.
ניר אורבך: אם הוא לא נוכח לא תהיה לו זכאות.
ארבל אסטרחן: אז לא תהיה לו זכאות ללינה במוצאי שבת.
ארבל אסטרחן: זאת המלצת הוועדה.
ארבל אסטרחן: זה באמת משהו חריג.
ניר אורבך: חיים, אני מציע שתציג גם את הנושא השני, ואז אנחנו ניתן לחברי הכנסת להתייחס.
חיים ביטון: כידוע, ראש האופוזיציה ויושב-ראש הכנסת נוסעים ברכבים משוריינים.
חיים ביטון: הרכבים המשוריינים הם רכבים יקרים ויש להם שני מרכיבים שמייקרים את הרכב: מרכיב אחד הוא השריון עצמו; והמרכיב השני הוא סוג הרכב היות שלא ניתן להרכיב בכל רכב את השריון המתבקש לפי הנחיות השב"כ.
חיים ביטון: לכן צריך לקחת רכבים שנפח המנוע שלהם גדול ומסוגלים לשאת משקל גדול.
חיים ביטון: אלה רכבים יקרים גם ברכישתם כרכב רגיל.
חיים ביטון: המרכיב הראשון של השריון הוכר בחוות דעת של היועץ המשפטי שזה מרכיב שלא צריך למסות אותו - -
ארבל אסטרחן: היועץ המשפטי לממשלה.
חיים ביטון: היועץ המשפטי לממשלה, נכון.
חיים ביטון: לא צריך למסות אותו ולכן אנחנו לא מתעסקים איתו.
חיים ביטון: יש המרכיב של השדרוג של הרכב כדי שיוכלו לשריין אותו, וזה המרכיב שהרכב עצמו הוא יותר יקר.
חיים ביטון: גם במרכיב הזה אנחנו לא יכולים או לא רוצים לחייב את יושב-ראש הכנסת ואת ראש האופוזיציה בעלות המס שלהם.
חיים ביטון: לכן אנחנו מבקשים לגלם את המרכיב הזה.
חיים ביטון: כלומר אנחנו לוקחים את שווי השימוש של רכב סטנדרטי של חבר כנסת לעומת שווי השימוש של הרכב המשודרג.
חיים ביטון: את ההפרש הזה אנחנו מבקשים לגלם.
יצחק פינדרוס: אם חבר כנסת היה מבקש רכב משודרג הוא היה ממוסה.
חיים ביטון: הוא לא מבקש, זה נכפה עליו.
ניר אורבך: אנחנו מדברים על שבעת סמלי המדינה שהשדרוג נכפה עליהם כי רמת המיגון לא מתאימה לרכב הרגיל.
יצחק פינדרוס: אבל יש גם - - - יש פה שני דברים.
ארבל אסטרחן: רמת הרכב היא לצורך המיגון.
ארבל אסטרחן: אי אפשר למגן רכב סטנדרטי.
ניר אורבך: אי אפשר למגן רכב סטנדרטי.
ניר אורבך: זאת רמת מיגון שנצרכת.
ניר אורבך: אגב, כרגע זה קיים בהוראת שעה.
חיים ביטון: אני אכנס לזה.
חיים ביטון: ההחלטה הזאת הייתה כבר בעבר בהוראת שעה שחודשה כמה פעמים עד - -
ארבל אסטרחן: מ-2017.
חיים ביטון: היא חודשה מ-2017 עד 16 ביוני 2020.
חיים ביטון: מ-16 ביוני 2020 בגלל כל המצב הפוליטי היא לא חודשה, גם מכיוון שלא הייתה ועדה ציבורית שתאשר את החידוש.
חיים ביטון: אז אנחנו מבקשים שההחלטה הזאת תתקבל החל מ-17 ביוני 2020.
חיים ביטון: בנוסף לכך אני רוצה לבקש שיאושר לגבי ראש האופוזיציה שנכון להיום נוסע ברכב כראש הממשלה לשעבר ברכב שהועמד לו על-ידי הממשלה, לגלם לו גם את אותם מרכיבים על הרכב שהוא נוסע בו כראש ממשלה לשעבר.
ארבל אסטרחן: אני רוצה גם להקריא את הנוסח לפרוטוקול.
ארבל אסטרחן: אפשר עכשיו או אחר כך.
ניר אורבך: אנחנו ניתן לחברי הכנסת להגיב ולפני ההצבעה נקריא את הנוסח.
ניר אורבך: חברי הכנסת, מי רוצה לדבר?
ניר אורבך: בעניין הזה, אני מדגיש.
ניר אורבך: לכולם, לא לך.
ניר אורבך: את הראשונה שמדברת אבל אני מדגיש לכולם – בעניין הזה.
אורית סטרוק: ניר, אתה קורא את המחשבות שלי?
ניר אורבך: אני לא קורא, אני רק - -
אורית סטרוק: מקובל בכנסת שאני יכולה להגיד דברים שהם לא מאה אחוז בעניין.
ניר אורבך: מקובל.
ניר אורבך: מאחר שאני חס על זמנם של המוזמנים שלנו שהגיעו לוועדה אז כרגע אנחנו ננהל דיון אך ורק בנושא שלשמו התכנסנו.
אורית סטרוק: בוא נעשה הסכם: אתה מצמצם להגיד לי על מה אני יכולה לדבר ואז אני אוכל לגמור יותר מהר, וממילא תוכל לחוס על זמנם של כולם.
אורית סטרוק: ההמלצות כאן מדברות על מימון לינה ועל רכב משוריין.
אורית סטרוק: אני באה עכשיו מלינה ביישוב החרב חומש.
אורית סטרוק: הגעתי לשם ברכב משוריין, וראיתי שם שכוחות הביטחון הצטוו על-ידי שר הביטחון, כנראה, ואולי גם על-ידי ראש הממשלה להחריב את המעט שנשאר ביישוב הזה.
אורית סטרוק: על שולחנך, אדוני היושב-ראש - -
ניר אורבך: רק שאלה.
ניר אורבך: אני רוצה אינפורמטיבית – החריבו שם?
ניר אורבך: ראיתי אתמול את חברי הכנסת לומדים שם בישיבה.
ניר אורבך: החריבו את זה?
ניר אורבך: אני שואל באמת כי נוצר מצב - -
אורית סטרוק: כן, כן, אני אענה לך.
אורית סטרוק: אני שמחה שאתה מתעניין.
ניר אורבך: ברור שאני מתעניין.
ניר אורבך: טוב שאת שמחה.
ניר אורבך: אני מתעניין גם בלי הקמפיין הפוליטי שעושים.
אורית סטרוק: זה לא קשור לשום קמפיין.
יצחק פינדרוס: אדוני היושב-ראש, אם תאפשר לי לדבר על הסעיפים האלה אחר כך, אני אשמח.
אורית סטרוק: זה לא קשור לקמפיין, ניר.
אורית סטרוק: זה אמור להיות כואב לכולנו, שמקום שנחרב ללא שום הצדקה בתכנית ההתנתקות - -
ניר אורבך: אני שואל אינפורמטיבית כדי שנדייק בפרטים.
אורית סטרוק: אז אני אומרת לך אינפורמטיבית: ביישוב חומש קיימים במשך הרבה זמן מבנים - -
ניר אורבך: חברת הכנסת סטרוק, בנושא הזה אני מגביל אותך לשלוש דקות.
אורית סטרוק: מעולה.
אורית סטרוק: אני לא צריכה יותר מזה.
אורית סטרוק: אני לא צריכה יותר משלוש דקות.
אורית סטרוק: היישוב חומש שהוחרב על-ידי אריאל שרון ב-2005 בתכנית ההתנתקות והגירוש נראה כמו יישוב לכל דבר: יש בו כבישים, יש בו מדרכות, יש בו גינות.
אורית סטרוק: רק הבתים נחרבו.
אורית סטרוק: ביישוב הזה פועלת כבר שנים רבות ישיבה.
אורית סטרוק: יש מבנה של הישיבה, יש מבנים שגרות בהם משפחות, ובוצע שם פיגוע דמים שברור שמטרתו לעקור את היישוב הזה סופית.
אורית סטרוק: עכשיו לפתחכם, כי זאת המשמרת שלכם, ניר, השאלה, האם אתם תהיו הרגל המסיימת של אריק שרון ותחריבו את היישוב הזה עד היסוד או שלהפך – או שאתה פה בוועדה תקדם את החוק שמונח אצלך שמתקן את חוק ההתנתקות ומאפשר שהייה במקום הזה ואפילו בהמשך בנייה והקמת היישוב מחדש.
אורית סטרוק: מה שקרה אתמול זה שכוחות הביטחון נשלחו להרוס את המבנים שקיימים שם במקום שמדינת ישראל תבוא לשם כדי לבנות את היישוב מחדש כתשובה לטרור וגם כאמירה שאנחנו בשום אופן לא מתקדמים צעד אחד מעבר לצעד הנורא שעשה אריק שרון ולא מחריבים את המקום הזה, אלא להפך - בונים אותו.
אורית סטרוק: אז החוק מונח על שולחנך.
אורית סטרוק: בכ"ח באייר הוא עבר בקריאה טרומית בכנסת.
אורית סטרוק: אתם הצבעתם בעדו.
אורית סטרוק: חלק ממפלגות הקואליציה הנוכחיות הצביעו בעדו – גם אתם, גם תקווה חדשה, גם ישראל ביתנו.
אורית סטרוק: מיקי זוהר גם שלח לך מכתב פנייה שתעשה פה בוועדה דיון כדי להכין אותו לקריאה ראשונה במליאה.
אורית סטרוק: זה בהחלט בסמכותך משום שתוכן החוק מאפשר לוועדת הכנסת לדון בו, לפי מיטב הבנתנו.
אורית סטרוק: אני רוצה לשאול אותך בעוד אנחנו מדברים על שרים ועל חברי כנסת – איך יקבלו סידורי לינה ואיך יהיה להם רכב משוריין כזה או אחר – שם נמצאים בחורים בתנאים לא תנאים במסירות נפש עצומה לארץ ישראל שאני יודעת שהיא חשובה גם לך; ואני שואלת אותך מתי אתה מקיים את הדיון הזה ומאפשר לנו להמשיך לקדם את החוק החשוב הזה, שאין לי שום ספק שאם נספור את חברי הכנסת פה בכנסת יש רוב גדול מאוד בעד החוק הזה ובעד ביטול העוול של ההתנתקות, לפחות בצפון השומרון.
אורית סטרוק: סיימתי.
אורית סטרוק: זה היה פחות משלוש דקות.
ניר אורבך: מאחר שהדיון הוא לא על הנקודה הזאת אני אענה בצורה מאוד כללית.
ניר אורבך: אני מזכיר שב-2005 לא היו בחירות ישירות לראשות ממשלה, היו בחירות למפלגות.
ניר אורבך: אריק שרון לא היה בן אדם פרטי, הוא עמד בראש מפלגה - -
אורית סטרוק: נו, בסדר.
ניר אורבך: לא, לא, זה לא בסדר.
ניר אורבך: אני מדייק.